
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

  ИНЖ. ЧАНКА КОРАЛСКА – ЗАМ. КМЕТ СИРР ОБЩИНА БУРГАС
ОТНОСНО: Одобряване на Подробен устройствен план – парцеларен план /ПУП-ПП/ за осигуряване на трасе на външен водопровод с диаметър Ф160 с начало връзка от съществуващ главен довеждащ водопровод с диаметър Ф1220 до сградно водопроводно отклонение на УПИ IV-31,32 /ПИ с идентификатор 07079.3.2148/, местност “Вълчи връх”, бивш масив 105, землище на гр. Бургас, Община Бургас, част от КПИИ
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. № 70-00-9225/22.10.2025 год. от „Бошнаков“ ЕООД, с искане за одобряване на проекти и издаване на разрешение за строеж на Комплексен проект за инвестиционна инициатива /КПИИ/ по реда на чл.150, ал.1 от ЗУТ, съдържащ следните самостоятелни части:


- Подробен устройствен план – парцеларен план /ПУП-ПП/ за осигуряване на трасе на външен водопровод с диаметър Ф160 с начало връзка от съществуващ главен довеждащ водопровод с диаметър Ф1220 до сградно водопроводно отклонение на УПИ IV-31,32 /ПИ с идентификатор 07079.3.2148/, местност “Вълчи връх”, бивш масив 105, землище на гр. Бургас, Община Бургас.

- Инвестиционен проект за обект: „Външен водопровод с диаметър Ф160 с начало връзка от съществуващ главен довеждащ водопровод с диаметър Ф1220 до сградно водопроводно отклонение на УПИ IV-31,32 /ПИ с идентификатор 07079.3.2148/, местност “Вълчи връх”, бивш масив 105, землище на гр. Бургас, Община Бургас.“.


Изработването на КПИИ е разрешено със Заповед № 1527/20.05.2025 год. на Зам. – кмет СИРР при Община Бургас, във връзка със заявление вх. № 70-00-2612/31.03.2025 год. от „Бошнаков“ ЕООД. 


Към настоящото искане са прeдставени: Комплексен доклад за оценка за съответствие на комплексния инвестиционен проект със съществените изисквания към строежите; Договор № 59/13.05.2025 год. за изграждане и присъединяване на водоснабдителни и/или канализационни системи; Н.а. за учредяване на право на строеж на водовземна шахта с водомерен възел и учредяване на право на преминаване и право на прокарване върху недвижим имот, вписан в СВ Бургас с № 28, том 13, дело № 2697, вх. рег. № 4413 от 25.03.2025 год.; Договор за дарение на недвижим имот от 11.07.2025 год.; Решение № БС-91-ЕО/30.06.2025 год.  на РИОСВ – Бургас; Становище рег. 9677пс - 52, Екз. № 2 от 14.07.2025 год. на Втора РС ПБН – Бургас; Писмо с изх. № РД – 1870 – 190/22.07.2025 год. на РЗИ – Бургас за оценка на инвестиционния проект; Съгласувателно становище № 95 – Б -119/05.08.2025 год. от Виваком България ЕАД; Съгласувателно писмо с изх. № 11589103-/13.08.2025 год. от Електроразпределени Юг ЕАД; Писмо  с изх. № ТД 1132-5/08.05.2025 год. от „Водоснабдяване и канализация“ ЕАД за съгласуване на ПУП-ПП; Технически проект по част ВиК – 3 бр; Технически проект по част: Пожарна безопасност – 3 бр; Технически проект по част: Геодезия -3 бр.; ПУП-ПП – 3бр.


Видно от Нотариален акт за покупко-продажба на недвижим имот № 150, том VII, рег.№ 11839, дело № 1261/27.08.2024 год., вписан в Служба по вписванията на 27.08.2024 год. с вх. рег. № 14534, акт № 22, том 43, дело 8865,  заявлението е подадено от собственика на УПИ V-30 и УПИ IV-31,32 в бивш масив 105, местност „Вълчи връх“ (бивша местност „Курт тепе“), землище на гр. Бургас /ПИ с идентификатори 07079.3.1969 и 07079.3.2148 по КККР на гр. Бургас.


С Решение № 8-17/27.03 и 29.03.2012 год. на Общински съвет Бургас е създадено селищно образувание с наименование „Бизнес парк Бургас-1“ за обслужващи чисти промишлени дейности за териториите на устройствените зони 07079/19 и 07079/21 по ОУП на гр.Бургас, в която попадат имотите в обхвата на ПУП-ПП.


За УПИ IV-31,32 в бивш масив 105, местност „Вълчи връх“ (бивша местност „Курт тепе“) землище на гр. Бургас /ПИ с идентификатор 07079.3.2148 по КККР на гр. Бургас/ е налице действащ ПУП-ПРЗ, одобрен със Заповед № 718/23.03.2009 год. на Зам.-кмет на Община Бургас, с който за бивши имоти пл.№ 31 и 32 е обособен IV-31,32 с функционално отреждане „за търговски и складови дейности“, с предвидено ново свободно застрояване, указано с ограничителни линии на застрояване на нормативни отстояния от регулационните граници с показатели за застрояване за устройствена зона „Пп“, както следва: Височина - от 1ет. до 3ет (от 4м. до 10м.); Плътност – до 80%; Кинт – до 2.5; Озеленяване – мин.20% и паркиране в имота.


За УПИ V-30 в бивш масив 105, местност „Вълчи връх“ (бивша местност „Курт тепе“) землище на гр. Бургас /ПИ с идентификатор 07079.3.1969 по КККР на гр.Бургас/ е налице действащ ПУП-ПРЗ, одобрен със Заповед № 1525/28.05.2010 год. на Зам.-кмет на Община Бургас, с който за бивши имоти пл.№ 30 е обособен УПИ V-30 с функционално отреждане „за търговски и складови дейности“, с предвидено ново свободно застрояване, указано с ограничителни линии на застрояване на нормативни отстояния от регулационните граници с показатели за застрояване за устройствена зона „Пп“, както следва: Височина - от 1ет. до 3ет (от 3м. до 10м.); Плътност – до 80%; Кинт – до 2.5; Озеленяване – мин.20% и паркиране в имота.


На основание чл.140 във връзка с чл.134, ал.6 от ЗУТ е издадена виза за проектиране за обект: „Търговско-складова база с административна част, помпена станция със спринклерни резервоари и допълващо застрояване по чл.41, ал.2 от ЗУТ в УПИ IV-31,32 в бивш масив 105, местност „Вълчи връх“ (бивша местност „Курт тепе“) землище на гр. Бургас.


С КПИИ се цели захранване с питейна вода за ПИ с идентификатор 07079.3.2148 по кадастралната карта на гр. Бургас, идентичен на УПИ IV-31,32 в бивш масив 105 в землището на гр. Бургас, местност “Вълчи връх”. Трасето на бъдещия водопровод Ф 160, за което е необходимо изработване на парцеларен план за частта му попадаща извън урабанизирана територия, започва с водовземане от съществуваща връзка на водопровод „Дюкер Бургас“ – стомана Ф 1220 в ПИ с идентификатор 07079.3.467 по КККР на гр.Бургас, частна собственост, земеделска територия, с начин на трайно ползване –друг вид нива и преминава през ПИ с идентификатори 07079.3.550 по КК на гр.Бургас - общинска публична собственост, територия на транспорта, с начин на трайно ползване – „за селскостопански, горски и ведомствен път“ и ПИ с идентификатор 07079.3.2763 по КК на гр.Бургас, представляващ общинска публична собственост, земеделска територия, с начин на трайно ползване – „за селскостопански, горски и ведомствен път“. За сервитут съобразно наредба № 02-20-1 от 2020 год. за определяне на серивтутните ивици на ВиК мрежите извън населените места на МРРБ, е избрана ивица с ширина 6м. Предвидено е трасето на бъдещия водопровод да бъде разположено ексцентрично, като е налице светло отстояние не по малко от 100см. между външен ръб на тръба и сервитутна граница, както и водопровода да бъде така изграден, че да е на отстояние на 0,80м. - 1,20м. от бордюра на бъдещо локално платно успоредно на главен път I-6.


За ПИ с идентификатор 07079.3.467 по КК на гр. Бургас - частна собственост, е приложен нотариален акт за учредяване на право на строеж на водовземна шахта с водомерен възел и учредяване на право на преминаване и право на прокарване върху недвижим имот, вписан в СВ Бургас с № 28, том 13, дело № 2697, вх. рег. № 4413 от 25.03.2025 год. и Договор за дарение на недвижим имот от 11.07.2025 год.


В съответствие с ПУП-ПП е изготвен и технически инвестиционен проект.

За инвестиционния  проект е изготвен Доклад за оценка за съответствие на комплексния инвестиционен проект по чл.150 от ЗУТ със съществените изисквания към строежите от „НЕРАКОНСУЛТ“ ООД, с удостоверение № РК-0832/11.04.2025 год. издадено от началник ДНСК със срок на валидност до 11.04.2030 год..


Инвестиционният  проект и ПУП са в съответствие помежду си.


Проектът е разгледан на заседание на ОЕСУТ, проведено на 05.11.2025 год. и с решение обективирано в Протокол № 21/05.11.2025 год. по т.3 от дневния ред, е приет.

Предвид гореизложеното и на основание чл. 21, ал. 1, т. 11 от ЗМСМА, чл.129, ал.1 от ЗУТ, във връзка с чл.150 от ЗУТ и като взех предвид Решение № БС-91-ЕО/30.06.2025 год.  на РИОСВ – Бургас, и решение на ОЕСУТ, изразено с Протокол № 21/05.11.2025 год. по т.3 от дневния ред, предлагам Общински съвет Бургас да вземе следното:

Р Е Ш Е Н И Е:

На основание чл. 21, ал. 1, т. 11 от ЗМСМА и чл.129, ал.1 от ЗУТ, във връзка с чл.150 от ЗУТ, Общински съвет Бургас одобрява Подробен устройствен план – парцеларен план /ПУП-ПП/ за осигуряване на трасе на външен водопровод с диаметър Ф160 с начало връзка от съществуващ главен довеждащ водопровод с диаметър Ф1220 до сградно водопроводно отклонение на УПИ IV-31,32 /ПИ с идентификатор 07079.3.2148/, местност “Вълчи връх”, бивш масив 105, землище на гр. Бургас, Община Бургас.


Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: Договор № 59/13.05.2025 год. за изграждане и присъединяване на водоснабдителни и/или канализационни системи; Н.а. за учредяване на право на строеж на водовземна шахта с водомерен възел и учредяване на право на преминаване и право на прокарване върху недвижим имот, вписан в СВ Бургас с № 28, том 13, дело № 2697, вх. рег. № 4413 от 25.03.2025 год.; Договор за дарение на недвижим имот от 11.07.2025 год.; Решение № БС-91-ЕО/30.06.2025 год.  на РИОСВ – Бургас; Становище рег. 9677пс - 52, Екз. № 2 от 14.07.2025 год. на Втора РС ПБН – Бургас; Писмо с изх. № РД – 1870 – 190/22.07.2025 год. на РЗИ – Бургас за оценка на инвестиционния проект; Съгласувателно становище № 95 – Б -119/05.08.2025 год. от Виваком България ЕАД; Съгласувателно писмо с изх. № 11589103-/13.08.2025 год. от Електроразпределени Юг ЕАД; Писмо  с изх. № ТД 1132-5/08.05.2025 год. от „водоснабдяване и канализация“ ЕАД за съгласуване на ПУП-ПП; Копия от кадастрална карта с данни от КРНИ за имотите засегнати от ПУП-ПП; решение на ОЕСУТ, изразено с Протокол № 21/05.11.2025 год. по т.3 от дневния ред; ПУП-ПП; Заповед за допускане № 1527/20.05.2025 год.
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“










